Birger Anneus Hall

Birger Anneus Hall (født 10. september 1858 i Vefsn, død 26. juli 1927 i Trondheim) var en norsk  luthersk prest som var mangeårig sjømannsprest i England og utga et titall oppbyggelige bøker og salmetekster.Hall, Birger Anneus i Salmonsens konversationsleksikon.

Etter examen artium i 1876 fra Aars og Voss' skole i Kristiania studerte han ved Det Kongelige Frederiks Universitet og var i studietiden med som fiolinist i Studentersamfunnets orkester, såvel som i kvartett med bispinne Tandberg, sogneprest Lexow Brock og broren Christian. Han ble cand.theol. i 1881 med 2.2 i snitt og ble teologisk medarbeider under Anders Grøndahl ved Sjømannskirken i London på anbefaling av Johan Storjohann (1832–1914) som var inngift i Holmboe-familien og hadde grunnlagt Sjømannskirken i 1864.  I 1883 giftet han seg med Ellen Falk (1861–1910) og ble overført til Cardiff der han var sjef fra 1885 til 1890. I 1885 etablerte han «Broderkretsen på Havet» i 1885 og startet et treårig arbeide med salmeboken «Sjømænds Harpe», utgitt i tre opplag frem til 1890, såvel som at han utga utdrag av Landstads kirkesalmebog.

Fra 1890 til 1897 var han sekretær i Kristiania ved forlaget Lutherstiftelsen (etablert 1863). Det var Hall som fikk stiftet «Arbeiderforeningen av 1894», en borgerlig forening med utspring i Høyre og fabrikkeiere, der Hall var formann de første fem åra. I 1902 ble han han tredjeprest ved Trefoldighetskirken (Oslo). Fra 1914 til 1920 var han sogneprest på Ila (Trondheim), og fra 1922 til 1926 var han residerende kapellan ved Vår Frue Kirke.

 Familie 
Han var sønn av Hans Hall (1808–1877) og Paulina Irgens Holmboe Stoltenberg (1821–1892).Birger Anneus Hall i slektsdatabasen vestraat.net.  Faren var sogneprest i Lenvik fra 1837 til 1847, senere i Vefsn. Mora var fra Trondenes og av Stoltenberg (slekt), såvel som datterdatter til Jens Holmboe (1752–1804) i slekten Holmboe, han som ryddet Målselv. 
Birger var bror til hoffpredikant Christian Hall (1841–1911)Christian Hall i Store norske leksikon. og til apoteker Isak Muus Hall (1849–1914) som var far til komponisten Pauline Hall (1890–1969). 

Selv giftet Birger seg i 1883 med Ellen Falk (1861–1910) fra Vang i Hedmark, søster av språkprofessor Hjalmar Falk. Datteren Rakel Hall (1887–1941) ble i 1918 gift med forfatter Alf Harbitz.

Birger giftet seg igjen i 1912 med Augusta Klem (1868–), datter av sukkermagnaten Richard Klem (1818–92) i Trondheim.

 Verker 


















 Referanser 

Kategori:Norske lutherske teologer
Kategori:Norske lutherske prester
Kategori:Norske sakprosaforfattere
Kategori:Norske oppbyggelsesforfattere
Kategori:Norske forfattere av reiseskildringer
Kategori:Norske oversettere
Kategori:Alumni fra Universitetet i Oslo
Kategori:Personer fra Vefsn kommune
Kategori:Fødsler i 1858
Kategori:Dødsfall i 1927